কিছু মাস হল তিনি তারকাদের মহল থেকে দূরে এখন তারাদের মহলের বাসিন্দা। কিন্তু আজ যদি এখানে থাকতেন কেক কাটতেন, পরিবারের সঙ্গে হুল্লোড় করতেন, না জানি আরও কতো প্ল্যান থাকত। কিন্তু সেসব আজ শুধুই কল্পনা। ৫৫ বছর জন্মদিনের আগেই তিনি পঞ্চভূতে বিলীন। কিন্তু নায়িকাকে আঁকড়ে ধরে জন্মদিনটিকে স্মরণীয় করে রাখতে মুম্বইয়ের বান্দ্রার চ্যাপেল রোডের একটি বিল্ডিংয়ে শ্রীদেবীর ১৮ ফুট লম্বা একটি আবক্ষ মূর্তি তৈরি হচ্ছে। তবে ‘মম’-এর শ্রী নয়! মূর্তিতে ফুটে উঠবে নায়িকার নাইনটিসের লুক। ‘গুরুদেব’ ছবিতে অভিনেত্রীর যে লুক ছিল, তাইই মূর্তিতে ফুটিয়ে তোলার চেষ্টা করেছেন শিল্পী রঞ্জিত দাহিয়া, কুনাল দাহিয়া, বিদিশা বিশ্বাস, আরুশু এবং রিচা।